EkBass/fiwiki-20250220-pages-articles huggingface dataset:
LPR-arkkitehdit

thumb|250px|Helsingin Musiikkitalo (2011). thumb|250px|Turun taidemuseo (2004). LPR-arkkitehdit Oy (alkujaan Arkkitehtitoimisto Laiho, Pulkkinen & Raunio Oy) on turkulainen, vuonna 1976 perustettu arkkitehtitoimisto. Toimiston perustajaosakkaat ovat arkkitehdit Ola Laiho, Mikko Pulkkinen ja Ilpo Raunio. Toimiston palveluksessa on kaikkiaan 18 henkilöä (joulukuu 2013). Perustajaosakkaat luopuivat omistuksestaan yhtiössä vuonna 2013 ja siirtyivät eläkkeelle. Yhtiön uudet osakkaat ovat jo pitkään toimistossa työskennelleet arkkitehdit Pauno Narjus, Veera Rautaheimo ja Jaakko Rautanen. Arkkitehti Ola Laiho jatkaa kuitenkin yhtiössä vanhempana asiantuntijana. Omistusjärjestelyt tapahtuivat kesällä 2013. == Historia == Ola Laihon ja Ilpo Raunion yhteistyö alkoi jo vuonna 1973, jolloin he suunnittelivat yhdessä professori Pekka Pitkäsen kanssa Arkkitehtitoimisto Pitkänen, Laiho & Raunio:n nimissä useita merkittäviä töitä, kuten Eduskuntatalon laajennuksen (1978) ja Turun tuomiokirkon (1979) peruskorjauksen. == Merkittäviä suunnittelutöitä == *Presidentinlinnan peruskorjaus (2012–2014) *Helsingin Musiikkitalo (2011) *Lounais-Suomen vankila (2007) *Turun taidemuseo, peruskorjaus ja laajennus (2000–2004) == Lähteet == == Aiheesta muualla == *Toimiston www-sivut Luokka:Suomalaiset arkkitehtitoimistot
Kacsicsin Mihály

Kacsicsin Mihály () oli unkarilainen aatelinen, joka toimi Transilvanian voivodina 1209 - 1212, kuningas Andreas II:n nimittämänä. Mihálylla oli kaksi poikaa: Leustachius sekä Falkos.Markó, László == Katso myös == * Luettelo Transilvanian ruhtinaista == Lähteet == * * === Viitteet === Luokka:Transilvanian voivodit Luokka:1220-luvulla kuolleet
Berthold Andechs-Merania

Berthold Andechs-Merania oli Kalocsan arkkipiispa Unkarissa 1206-1218 ja katolisen kirkon Aquileian patriarkka vuodesta 1218 kuolemaansa saakka. Il Patriarcato d'Aquileia - Patriarchi "Ghibellini". (viitattu 24.12.2013) Vuosina 1212 - 1213 hän toimi Transilvanian voivodina kuningas Andreas II:n nimittämänä. ==Katso myös== *Hedwig Andechslainen *Meranian Agnès == Lähteet == * === Viitteet === Luokka:Keskiajan katoliset arkkipiispat Luokka:Unkarilaiset katoliset arkkipiispat Luokka:Patriarkat Luokka:Transilvanian voivodit Luokka:Ristiretkeläiset Luokka:Vuonna 1180 syntyneet Luokka:Vuonna 1251 kuolleet
Samanta Tīna

Samanta Tīna (syntyjään Poļakova, s. 31. maaliskuuta 1989 Tukums, Latvian SNT) on latvialainen laulaja. Vuonna 2012 Tīna osallistui Latvian Euroviisukarsintoihin Davids Kalandijan kanssa kappaleella ”I Want You Back”. He sijoittuivat kilpailun finaalissa toiseksi. Vuonna 2013 Tīna osallistui Latvian Euroviisukarsintoihin kappaleella ”I Need A Hero”, ja eteni kilpailun finaaliin, jossa selvisi aina superfinaaliin – kolmen parhaan joukkoon – saakka. Samana vuonna hän osallistui myös Liettuan karsintoihin yhdessä Vudisin kanssa, mutta he jäivät semifinaaliin. Vuonna 2014 Tīna osallistui Latvian Euroviisukarsintoihin kappaleella ”Stay”. Vuonna 2020 hän voitti Latvian euroviisukarsinnat ja hänen oli tarkoitus edustaa maataan Rotterdamissa kappaleella "Still Breathing". Vuoden 2020 Eurovision laulukilpailu kuitenkin peruttiin koronaviruspandemian vuoksi, ja hänet valittiin sen sijaan Latvian edustajaksi vuoden 2021 kilpailuun. Hänen vuoden 2021 edustuskappaleensa on nimeltään "The Moon Is Rising". Hän kilpaili toisessa semifinaalissa, jossa hän sijoittui viimeiseksi ja täten karsiutui finaalista. == Lähteet == Luokka:Latvialaiset laulajat Luokka:Latvian euroviisuedustajat Luokka:Vuoden 2020 euroviisuedustajat Luokka:Vuoden 2021 euroviisuedustajat Luokka:Vuonna 1989 syntyneet Luokka:Elävät henkilöt
Kiiltokuoriaiset

Kiiltokuoriaiset (Nitidulidae) on härömäisten yläheimoon kuuluva heimo. Kiiltokuoriaisten heimoon kuuluu maailmanlaajuisesti noin 350 sukua ja 4500 lajia. == Ulkonäkö ja koko == Tuntosarvet ovat nuijamaiset. Peitinsiivet ovat lyhyet. == Levinneisyys ja elinympäristö == Kiiltokuoriaiset oleskelevat eniten kukissa, sienissä, puiden sisällä ja muurahaispesissä. == Ravinto == Osa lajeista on petoja. Osalla ravintona on mätänevä aines. == Luokitus == Kiiltokuoriaisiin kuuluvia sukuja ovat konnakuoriaiset (Epurea), mäihiäiset (Glischochilus) ja kaarniaiset (Rhizophagus). Heimoon kuuluu myös laji rapsikuoriainen (Meligethes aeneus). == Lähteet == == Aiheesta muualla == *Laji.fi: Kiiltokuoriaiset (Nitidulidae) * http://tuomovirtanen.kuvat.fi/kuvat/Hyönteiset- Insecta/Kovakuoriaiset/Coleoptera/Nitidulidae-Kiiltokuoriaiset/ *Bug Guide: Family Nitidulidae - Sap-feeding Beetles Luokka:Erilaisruokaiset
Petter Ålänning

Petter Finnvidinpoika Ålänning (k. kesäkuun 1404 ja toukokuun 1407 välillä, luultavasti Tukholmassa) oli ruotsalainen kauppias ja tilanomistaja. Hänen oletetaan olleen kotoisin Ahvenanmaalta, ja vuonna 1375 hänen mainitaan olleen Tukholman raatimies. Hän omisti maatiloja Ahvenanmaalla ja Varsinais-Suomessa. Hänen on sanottu olleen 1300-luvun Tukholmassa suurin kotimainen kauppias.WSOY Iso tietosanakirja 10, s. 416, WSOY 1997 ISBN 951-0-20163-4 Ålänning teki merkittäviä lahjoituksia kirkolle. Hän lahjoitti vuonna 1386 kaiken Ahvenanmaalla sekä Suomessa Vehmaalla ja Taivassalossa sijainneen omaisuutensa Turun tuomiokirkolle ja antoi huomattavia lahjoituksia myös Uppsalan tuomiokirkolle ja Vadstenan luostarille. Turun tuomiokirkolle annetuilla lajoituksilla perustettiin kirkkoon Pyhän Henrikin ja Pyhän Eerikin yhteinen alttari, joka vihittiin käyttöön riemuvuonna 1400. == Lähteet == Luokka:Ruotsalaiset henkilöt Luokka:Keskiajan henkilöt Luokka:Suomen keskiajan henkilöt Luokka:Kauppiaat Luokka:Ahvenanmaan historia Luokka:Tukholman historia Luokka:1300-luvulla syntyneet Luokka:1400-vuosikymmenellä kuolleet
Red Devils Wernigerode

Red Devils Wernigerode on vuonna 1998 perustettu saksalainen salibandyn erikoisseura Wernigerodesta. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa. Miesten edustusjoukkueseen kuuluu kaudella 2013–2014 kaksi suomalaista pelaajaa: Joni Liikanen ja Juha-Pekka Kuittinen. ==Miehet== ===Miesten edustusjoukkue kaudella 2013-2014=== {| style="width: 250px;" Maalivahdit 1 Chris Ecklebe 16 Gary Blume Puolustajat 7 Tino Weiss 45 Jeremy Mertens 66 Johannes Nowak 76 Ralf Lisiecki 90 Tom Niederlein ==Aiheesta muualla== * Red Devils Wernigerode - Seuran kotisivu Luokka:Saksalaiset salibandyseurat Luokka:Saksi-Anhalt Luokka:Vuonna 1998 perustetut urheiluseurat
Kari Karjalainen (kaupunginjohtaja, 1955)

Kari Karjalainen (s. 11. helmikuuta 1955 Rovaniemi) toimi Raahen kaupunginjohtajana vuodesta 2006 vuoden 2016 marraskuun loppuun, jolloin hän siirtyi Senior Advisoriksi Raahen kaupunginhallituksen alaisuuteen. Karjalainen siirtyi osatyökyvyttömyyseläkkeelle. Karjalainen on koulutukseltaan hallintotieteiden maisteri. Aiemmin hän on toiminut Parkanon kaupunginjohtajana, Punkalaitumen kunnanjohtajan sijaisena, Oriveden kaupungin suunnittelupäällikkönä sekä VR:n palveluksessa. Vuonna 2012 hänet yritettiin erottaa Raahen kaupunginjohtajan virasta. == Lähteet == Luokka:Raahen kaupunginjohtajat Luokka:Parkanon kunnan-, kauppalan- ja kaupunginjohtajat Luokka:Vuonna 1955 syntyneet Luokka:Elävät henkilöt
Stefan Strömborg

Stefan Strömborg (s. 6. syyskuuta 1968 Parainen) on suomalainen jalkapallovalmentaja ja entinen jalkapalloilija. Hän toimii Kakkosessa pelaavan Pargas IF:n päävalmentajana. Pelaajana Strömborg oli myös Pargas IF:n kasvatteja, jota hän edusti edustusjoukkuetasolla niin Kakkosessa kuin Kolmosessa. Tämän lisäksi Strömborg pelasi EIF:in, Åbo IFK:n ja IFK Mariehamnin riveissä Kakkosessa sekä HIK:issä Ykkösessä. Strömborg pelasi myös Veikkausliigassa TPS:n riveissä kaudella 1994 ja FC Interiä 1997. Kausina 1995 ja 1996 Strömborg edusti GIF Sundsvallia Ruotsin toiseksi korkeimmalla sarjatasolla. Pelaajauransa jälkeen Strömborg on toiminut sekä fysioterapeuttina että valmennustehtävissä. Fysioterapeuttina hän on muun muassa ollut Suomen Palloliiton palveluksessa eri maajoukkueiden parissa vuosina 1998–2006 ja TPS:ssa 2007–2009 Valmennuspuolella hän on puolestaan toiminut muun muassa PIF:ssa päävalmentajana 1997, apuvalmentajana 2000-luvun alussa sekä seuran valmennuspäällikkönä 2009–2011.. Kaudeksi 2012 Strömborg palasi jälleen IFK Mariehamniin, tällä kertaa Pekka Lyyskin apuvalmentajaksi. Maarianhaminassa Strömborg oli kahden kauden ajan, kunnes Turun Palloseura nimitti hänet kaudeksi 2014 kaksoisrooliin edustusjoukkueen apuvalmentajaksi sekä reservijoukkue Åbo IFK:n päävalmentajaksi. == Lähteet == === Viitteet === Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1968 syntyneet Luokka:Elävät henkilöt
TV Lilienthal

TV Lilienthal on saksalainen salibandyn erikoisseura Lilienthalista. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa. ==Miehet== ===Miesten edustusjoukkue kaudella 2013-2014=== {| style="width: 250px;" Maalivahdit 1 Dennis Fidelak 98 Nils Hallerstede Puolustajat 9 Frank Brinkmann 11 Marc Lubes 13 Bastian Barthel 21 Daniel von der Heyde 32 Maximilian Murken 35 Björn Lubes ==Aiheesta muualla== * TV Lilienthal - Seuran kotisivu Luokka:Saksalaiset salibandyseurat Luokka:Ala-Saksin urheilu
Koadjuuttori

Koadjuuttori () on katoliseen tai anglikaaniseen hiippakuntaan tai piispan avuksi määrätty titulaaripiispa. Mikäli koadjuuttorilla on viranperimysoikeus, hän on coadijutor cum iure successionis, jos ei, häntä nimitetään myös apu- eli vihkipiispaksi.Teologinen sanakirja: K (pdf) Archive.org Koadjuuttori on roomalaiskatolisen piispan rinnalle erityisiä toimia varten määrätty prelaatti, joka piispan vanhuuden, sairauden tai muun virantoimitusesteen sattuessa voi hoitaa kaikkia hänen tehtäviään ja tavallisesti saa nimityksen avoimeksi tulleelle piispanistuimelle. Nimitystä käytetään myös katolisten pappien väliaikaisista apulaisista, .Koadjutori, Tietosanakirja. Osa 4, palsta 1131. Tietosanakirja-osakeyhtiö 1912 Sanan alkuperä on latinan coadjutor: co- + adjutor ’avustaja’, verbistä adjuvare ’auttaa’."Coadjutor" in Merriam- Webster Dictionary ==Katso myös== * Jesuiitat == Lähteet == Luokka:Anglikaanisen kirkon hallinto Luokka:Katoliset käsitteet Luokka:Kirkolliset virat
Haikala (sukunimi)

Haikala on suomenkielinen sukunimi. Tunnettuja nimenkantajia ovat: * Eino Haikala (1913–1993), poliitikko, Tampereen yliopiston tilastotieteen professori * Ilkka Haikala (1952–2010), Tampereen teknillisen yliopiston ohjelmistotekniikan professori, Eino Haikalan poika * Katriina Haikala (s. 1977), nykytaiteilija, Tärähtäneet ämmät -taiteilijaduon perustaja * Olavi Haikala (1912–1994), kommodori * Topias Haikala (s. 1989), toimittaja ja kirjailija * Venla Haikala (s. 2003), jalkapalloilija.
White Pony

White Pony on alternative metal -yhtye Deftonesin kolmas studioalbumi, joka julkaistiin kesällä 2000. Albumi on ensimmäinen, jossa Frank Delgado on mukana yhtyeen virallisena jäsenenä. Hänen liittyminen yhtyeeseen muutti yhtyeen soundia huomattavasti yhtyeen aikaisemmasta nu metal -soundista tunnelmallisemmaksi ja kokeellisemmaksi. Levyllä onkin vaikutteita metallille epätyypillisemmistä genreistä kuten shoegaze ja trip hop, unohtamatta kuitenkaan yhtyeen metallivaikutteita. Albumi on yhtyeen myydyin ja luultavasti tunnetuin suuren yleisön keskuudessa. Julkaisunsa jälkeen levyä on myös pidetty yleisesti Deftonesin parhaimpana albumina ja kriitikot ovat pitäneet sitä myös yhtenä vuotensa ja genrensä parhaista albumeista. Albumilta julkaistiin singleinä kappaleet "Change (In The House of Flies)" ja "Digital Bath". Tämän lisäksi yhtye teki uuden ja kaupallisemman version kappaleesta "Pink Maggit" nimeltä "Back To School (Mini Maggit)" levy-yhtiön painostettua yhtyettä tekemään radiovetoisemman kappaleen radiosoittoon, kun levy-yhtiö ei nähnyt muissa kappaleissa ainesta singleksi. Yhtye on kommentoinut myöhemmin kappaleen olleen kompromissi ja jonkin sortin virhe. Yhtye ansaitsi myös Grammy-palkinnon kappaleellaan "Elite" parhaasta metalliesityksestä (Best Metal Performance) vuonna 2001. ==Kappaleet== Kaikki kappaleet Deftonesin säveltämiä, poikkeuksena "Passenger", jonka teossa mukana oli myös Maynard James Keenan. ==Kokoonpano== ;Deftones *Chino Moreno - laulu, kitara *Stephen Carpenter - kitara *Chi Cheng - basso *Abe Cunningham - rummut *Frank Delgado - samplaus, elektroniikka ;Vierailevat esiintyjät *Scott Weiland - lisälaulu kappaleessa "RX Queen" *Rodleen Getsic - lisälaulu kappaleessa "Knife Prty" *Maynard James Keenan - laulu kappaleessa "Passenger" ==Sertifikaatit== Country Certification Australia Kultaa Kanada Kultaa Iso-Britannia Kultaa USA Platinaa == Arvostelut == * AllMusic: * Soundi: ==Lähteet== Luokka:Vuoden 2000 albumit Luokka:Deftonesin albumit
Nalle Valtiala

Kaarle-Juhani Bertel ”Nalle” Valtiala (s. 2. tammikuuta 1938 HelsinkiElmer- kirjailijatietokanta. Viitattu 25.12.2013.) on suomenruotsalainen Kauniaisissa asuva opettaja, toimittaja ja kirjailija.Nalle Valtiala. Kirjasampo.fi. Valtialan vanhemmat olivat Pertti Virko Valtiala ja Margareta Neovius. Hän pääsi ylioppilaaksi 1955 Munkkiniemen ruotsalaisesta yhteiskoulusta. Valtiala opiskeli Helsingin yliopistossa englantilaista filologiaa, ruotsinkielistä kirjallisuutta, pohjoismaista filologiaa ja filosofiaa. Hän valmistui filosofian kandidaatiksi 1962, lisensiaatiksi 1996 ja tohtoriksi 1999. Valtiala on äidinkielenopettajan työnsä ohessa julkaissut useita romaaneja ja kirjoittanut lukuisia kuunnelmia Yleisradiolle. Hänen tuotantonsa käsittää proosan lisäksi myös lastenkirjallisuutta sekä kaksi omaelämänkerrallista teosta. Kaksi Valtialan romaania on suomennettu. Lisäksi hän on kirjoittanut muun muassa Hufvudstadsbladetiin ja Svenska Dagbladetin. Runeberg-palkinnon saajaksi Valtiala on ollut ehdolla kahdesti.Valtiala, Nalle Schildts. Viitattu 25.12.2013. Valtiala väitteli tohtoriksi James Fenimore Cooperin tuotannosta vuonna 1999. Nalle Valtialan tunnetuin teos on vuonna 1968 julkaistu ympäristöpamfletti Varokaa ihmistä, joka on käännetty myös norjaksi.Kirjallisuus- ja kulttuurilehti Kirjo 1/2011 (s. 2). Viitattu 25.12.2013. Hänen vuonna 1973 ilmestynyttä kirjaansa Lotus pidetään Suomen ensimmäisenä ”lesboromaanina”.Verkkonäyttely Sateenkaari-Suomi Vantaan kaupunki. Viitattu 25.12.2013. __NOTOC__ == Teoksia == *Landet Marita (1961) *Åtta noveller (1963) *Äventyret (1965) *Varning för människan (suom. Varokaa ihmistä, 1968) *Notvarp i Sargassohavet (1972) *Lotus (1973) *Tonga (1974) *Kapteeni Cookin kuolema : kuunnelma, (1978) *Res västerut, unge man! (1978) *I Mark Twains hjulspår (1982) *Nationens hjälte (1986) *Yin och Yang (1987) *We are Satan´s People: Kuunnelma, suom. Ari Koskinen, (1988) *Minä syön lapsia: Kuunnelma Johan Ludvig Runebergista, suom. Ari Koskinen, (1988) *Narkissos (1988) *En galen tebjudning (1991) *Pojken som gick under jorden (suom. Poika joka hävisi maan alle, 1993) *Tang (1995) *På min mammas gata (1999) *På Korpila gård (2003) *Anna (2005) *Stintas bok (2007) *Susan Fenimore Cooper (2009) *Jonna och mirakelträdet (2010) *Humboldts papegoja (2012) *Uttis tur (2015) *Rid Söderut med vinden(2016) *Ett gram morfin då och då : pastischer från landet bortom lagen (2017) *Fiskarkrönika2 (2018) == Palkinnot == * Valtion kirjallisuuspalkinto 1969 * Längmanska priset 2004 == Lähteet == ==Aiheesta muualla== * Luokka:Suomenruotsalaiset kirjailijat Luokka:Vuonna 1938 syntyneet Luokka:Elävät henkilöt
My Own Summer (Shove It)

"My Own Summer (Shove It)" on Deftonesin kappale albumilta Around the Fur. Se on kyseisen levyn avausraita ja avaussingle. Kappale oli yhtyeen ensimmäinen singlelistalle päässyt kappale sen noustua sijalle 29 Britannian singlelistalla, minkä lisäksi kappaleen video sai huomattavasti ruutuaikaa MTV:llä. Kappale esiintyi myös The Matrixin soundtrackilla. Tätä nykyä kappale on yksi yhtyeen tunnetuimpia, suosituimpia ja useimmin esittämiä kappaleita. Myöhemmin kappaletta ovat versioineet mm. Muse, Linkin Park ja Atreyu. ==Singlen kappalelista== ;Levy #1: # "My Own Summer (Shove It)" – 3:35 # "Lotion (Live)" – 3:54 # "Fireal — Swords (Live)" – 6:23 # "Bored (Live)" – 5:17 ;Levy #2: # "My Own Summer (Shove It)" – 3:35 # "Root (Live)" – 4:36 # "Nosebleed (Live)" – 4:23 # "Lifter (Live)" – 4:49 Molempien levyjen live- kappaleet nauhoitettiin Melkwegissä, Amsterdamissa 13. lokakuuta 1997."My Own Summer (Shove It)" [Disc one] liner notes."My Own Summer (Shove It)" [Disc two] liner notes. ==Lähteet== Luokka:Vuoden 1997 kappaleet Luokka:Deftonesin kappaleet
Be Quiet and Drive (Far Away)

Be Quiet and Drive (Far Away) on Deftonesin toinen single albumilta Around the Fur. Kappale oli bändin ensimmäinen listoille noussut kappale USA:ssa, nousten sijalle 29 Billboardin Hot Mainstream Rock Tracks -listalla. Kappale myös nousi Ison-Britannian singlelistalla sijalle 15. Kappaletta pidetään yleisesti yhtenä yhtyeen parhaimmista sekä esimakuna yhtyeen tulevasta melankolisemmasta soundista. Kappale oli mukana Dave Mirra Freestyle BMX -pelissä. Kappaleesta on myös tehty akustinen versio. Molemmille versioille on tehty musiikkivideot, tosin akustisen version video on epävirallinen ja se julkaistiin vasta 2013, kun taas alkuperäisen version video singlen ilmestyessä. Molemmat videot kuvattiin samoissa kuvauksissa. ==Singlen kappalelista== # "Be Quiet and Drive (Far Away)" – 5:10 # "Be Quiet and Drive (Far Away) [acoustic remix]" – 4:33 # "Birthmark (Live)" – 3:58 ===UK CD1=== # "Be Quiet and Drive (Far Away)" – 5:08 # "Engine No. 9" (Live) – 3:49 # "Teething" (Live) – 3:34 ==Lähteet== Luokka:Vuoden 1998 kappaleet Luokka:Deftonesin kappaleet
Daniella Rush

Daniella Rush (oik. Daniela Motlikova, s. 17. syyskuuta 1976 Sušice Tšekkoslovakia) on tšekkiläinen entinen pornonäyttelijätär. Vuonna 2002 hän joutui auto-onnettomuuden vuoksi pyörätuoliin. ==Lähteet== Luokka:Tšekkiläiset pornonäyttelijät Luokka:Vuonna 1976 syntyneet Luokka:Elävät henkilöt
August Thitz

August Fredrik Julius Caesar Thitz (14. maaliskuuta 1865 Heinola – 17. helmikuuta 1957 HelsinkiThitz, Ernst Gustaf Julius Caesar Fredrik Wilhelm Athos Porthos Aramis Romulus Remus Suomalaisen Kirjallisuuden Seuran biografiakeskus. Viitattu 25.12.2013.) oli saksalaissukuinen suomalainen liikemies ja mesenaatti. Hänen isänsä oli Venäjän keisarikunnan laivastossa palvellut kontra-amiraali Ernst Thitz. Thitz oli muun muassa Suomen Michelinin toimitusjohtaja vuosina 1935–1940. Hänet tunnettiin myös pääkaupungin taiteilijapiireille järjestämistään illanvietoista. Mesenaattina Thitz muistetaan erityisesti Rudolf Koivun avokätisenä tukijana. Vuonna 1931 hän pelasti pahoihin talousvaikeuksiin ajautuneen taiteilijan ottamalla Koivun asumaan luokseen Helsingin Hietaniemenkadulle ja tarjoamalla tälle työhuoneen.Ystävät ja mesenaatit Rudolf Koivun ystävät ry. Viitattu 25.12.2013. Koivu asui Thitzin luona kuolemaansa vuoteen 1946 saakka.Työrauhaa ja eristäytymistä Rudolf Koivun ystävät ry. Viitattu 25.12.2013. Jatkosodan aikana Thitz ja Koivu viettivät kesiä Tuuloksessa, josta Thitz oli hankkinut pienen mökin.Rudolf Koivu - satua koko elämä? Yle Areena. Viitattu 25.12.2013. August Thitz kuoli Helsingissä 91-vuotiaana vuonna 1957. == Lähteet == Luokka:Suomalaiset liikemiehet Luokka:Suomalaiset mesenaatit Luokka:Vuonna 1865 syntyneet Luokka:Vuonna 1957 kuolleet
Sunny Lane

Sunny Lane (s. 2. maaliskuuta 1980http://www.sunnylanelive.com/bio.html, Georgia, USA) on yhdysvaltalainen pornonäyttelijätär ja alastonmalli. Hän on toiminut myös Penthousen mallina. ==Ura== Sunny Lanen uraa tukevat ja hoitavat hänen vanhempansa, joiden kanssa hän asuu.http://abcnews.go.com/Primetime/story?id=2943560&page;=1 Vanhemmat katsovat ja arvioivat seksikohtauksia, joissa Lane näytteleehttp://www.youtube.com/watch?v=VTwXC77Nwgk (viitattu 25.12.2013). Lane antaa tunnustusta ”avomielisille”, pornouraa kohtaan suopeille vanhemmilleen.http://www.xcitement.com/interview/?page_id=290 Hänen mielestään pornouralle siirtyminen on ollut helppoa lapsuudenkodin vapaan alastomuuden tähden.http://www.bizarremag.com/sleaze/interviews/2465/sunny_lane.html Lane on biseksuaali. ==Palkinnot== *2005 NightMoves Award – New Starlet (Editor’s Choice) ("Uusi tähtönen: Toimittajan valinta")http://business.avn.com/articles/video/NightMoves-Awards-Show- Reaches-Climax-46072.html *2006 AEBN VOD Award Award – Best Newcomer ("Paras tulokas")http://business.avn.com/articles/video/Sunny-Lane-Wins-Best-Newcomer- at-AEBN-VoD-Awards-49623.html *2006 F.O.X.E. Award – Vixen ("Naaraskettu")http://business.avn.com/articles/video/Additional-FOXE-Award- Winners-Announced-47878.html *2006 NightMoves Award – Miss Congeniality Award ("Neiti Hengenheimolaisen palkinto")http://business.avn.com/articles/video/2006-Nightmoves-Award- Winners-Announced-28618.html *2007 Adam Film World Guide Award – Actress Of The Year – Sex Pix ("Vuoden näyttelijätär" - Seksikuvat)https://archive.ph/20120707022059/http://business.avn.com/articles/video/i-Adam- Film-World-i-Announces-Annual-Award-Winners-30580.html *2007 Adultcon Award – Best actress for an intercourse performance – Slut Puppies 2 ("Paras yhdyntäesityksen näyttelijätär: Lutkakoiranpennut 2")http://www.adultcon.com/adultconawards.html *2008 AVN Award – Best POV Sex Scene – Goo Girls 26 ("Paras miehen näkökulmasta kuvattu kohtaus - Limatytöt 26")http://business.avn.com/articles/2759.html *2008 NightMoves Award – Best Feature Dancer (Fan’s Choice) ("Paras erikoistanssija (fanin valinta)")http://business.avn.com/articles/32841.html *2009 AVN Award – Best Anal Sex Scene – Big Wet Asses 13 ("Paras anaaliseksikohtaus - Isot Märät Perseet 13; Manuel Ferraran kanssa)https://archive.ph/20090223020140/http://business.avn.com/articles/34090.html ==Lähteet== luokka:Yhdysvaltalaiset pornonäyttelijät Luokka:Vuonna 1980 syntyneet Luokka:Elävät henkilöt
Texas (täsmennyssivu)

Texas voi tarkoittaa seuraavia asioita tai henkilöitä: *Texas, Yhdysvaltain osavaltio *Texas, brittiläinen pop-yhtye *”Texas”, Haloo Helsinki! -yhtyeen kappale vuodelta 2018 *Texas-EP, Haloo Helsinki! -yhtyeen EP-levy vuodelta 2018 *Texas City, kaupunki Yhdysvalloissa Texasin osavaltiossa *Texasin piirikunta, piirikunta Oklahomassa, Yhdysvalloissa ;Yhdysvaltain laivaston alukset *USS Texas (1892), ironclad-taistelulaiva *USS Texas (BB-35), New York -luokan taistelulaiva *USS Texas (CGN-39), Virginia-luokan ohjusristeilijä *USS Texas (SSN-775), Virginia-luokan ydinsukellusvene ==Henkilöitä== *Alexis Texas (s. 1985), yhdysvaltalainen pornonäyttelijä ja elokuvaohjaaja.
Frank Zander

thumb|280px|Frank Zander keikalla 2010. Frank Zander (s. 4. helmikuuta 1942 Berliini, Saksa) on saksalainen poplaulaja ja näyttelijä. Zander opiskeli graafikoksi mutta ryhtyi Gloomys-yhtyeen kitaristiksi ja aloitti 1970-luvulla laulajana soolouran. Tunnettuja lauluja ovat juomalaulu "Ich trink auf dein Wohl, Marie" ja skandaalilaulu "Oh, Susi". Zander oli vuonna 2013 järjestämässä köyhien joulua 2 900 vieraalle neuköllniläiseen hotelliin. Järjestelyihin osallistui myös kaksi hyväntekeväisyysjärjestöä. Juhla järjestettiin 19:ttä kertaa.Yle.fi 24.12.2013 Zander on lausahtanut: Hän asuu vaimonsa kanssa Berliinissä ja Ibizalla. Heillä on poika. == Lähteet == == Aiheesta muualla == * Frank Zanderin virallinen sivusto * Luokka:Saksalaiset laulajat Luokka:Saksalaiset näyttelijät Luokka:Vuonna 1942 syntyneet Luokka:Elävät henkilöt
Åminnen rautatietunneli

Åminnen rautatietunneli on Uudellamaalla Raaseporin kaupungissa Pohjassa. Se sijaitsee rantaradalla Karjaan ja Salon välisellä rataosuudella. Tunnelin pituus on 108 metriä ja se on valmistunut vuonna 1991. == Lähteet == Luokka:Suomen rautatietunnelit Luokka:Raaseporin liikenne
Miklós (voivodi)

Miklós (voivodi) (; ) oli unkarilainen aatelinen, joka toimi Transilvanian voivodina vuonna 1213 kuningas Andreas II:n nimittämänä. Vuosien 1206 - 1212 aikana hän toimi kuningaskunnan eri läänitysten haltijana. == Katso myös == * Luettelo Transilvanian ruhtinaista == Lähteet == * * === Viitteet === Luokka:Transilvanian voivodit
Simon (voivodi)

Simon (voivodi) oli unkarilainen aatelinen, joka toimi Transilvanian voivodina vuonna 1215 kuningas Andreas II:n nimittämänä. == Katso myös == * Luettelo Transilvanian ruhtinaista == Lähteet == * * === Viitteet === Luokka:Transilvanian voivodit
Ipoch Bogátradvány

Ipoch Bogátradvány oli unkarilainen aatelinen, joka toimi Transilvanian voivodina vuosina 1216 - 1217 kuningas Andreas II:n nimittämänä. Ipoch oli kotoisin Böömin alueelta. Hän oli kuningas Imren lähipiirissä ja nautti kuninkaan luottamusta. Kuningas Andreas II:n tullessa valtaan Ipoch menetti suosion, vuonna 1216 hän kuitenkin sai luottamuksen takaisin saatuaan Transilvanian voivodin arvon. == Katso myös == * Luettelo Transilvanian ruhtinaista == Lähteet == * * === Viitteet === Luokka:Transilvanian voivodit Luokka:1210-luvulla kuolleet
Rafain (voivodi)

Rafain (voivodi) oli unkarilainen aatelinen, joka toimi Transilvanian voivodina vuosina 1217 - 1218 kuningas Andreas II:n nimittämänä. Rafain toimi useissa eri edustustehtävissä ennen Transilvanian voivodin tehtävää. == Katso myös == * Luettelo Transilvanian ruhtinaista == Lähteet == * * === Viitteet === Luokka:Transilvanian voivodit
Neuka (voivodi)

Neuka (voivodi) oli unkarilainen aatelinen, joka toimi Transilvanian voivodina vuosina 1219 - 1221 kuningas Andreas II:n nimittämänä. Neuka toimi myös muissa edustustehtävissä ennen Transilvanian voivodin tehtävää. == Katso myös == * Luettelo Transilvanian ruhtinaista == Lähteet == * * === Viitteet === Luokka:Transilvanian voivodit
Luettelo Suomen rautatietunneleista

Tämä on luettelo Suomen rautatietunneleista. * Bäljensin rautatietunneli, Raasepori (Karjaa) * Espoon rautatietunneli, Espoo * Halikon rautatietunnelit, vanha ja uusi, Salo * Harmaanmäen rautatietunneli, Salo * Haukkamäen rautatietunneli, Salo * Högbackan rautatietunneli, uusin Pohjankurun tunneleista, Raasepori * Kaivopuiston rautatietunneli (uusi), Helsinki * Kaivopuiston rautatietunneli (vanha), Helsinki * Kaivosmäen rautatietunneli, Salo * Kangasvuoren rautatietunneli, Jyväskylä * Kehä II:n rautatietunneli, Kouvola * Keljonkankaan rautatietunneli I, Jyväskylä * Keljonkankaan rautatietunneli II, Jyväskylä * Kivistön rautatietunneli, Vantaa * Kulonpalonvuoren rautatietunneli, Kouvola (Valkeala) * Kyrönniemen rautatietunneli, Savonlinna * Köpskogin rautatietunneli, Raasepori * Labbackan rautatietunneli, Helsinki * Lahdenvuoren rautatietunneli, Jyväskylä * Lautakkomäen rautatietunneli, Muurame * Lavianmäen rautatietunneli, Salo * Lemunmäen rautatietunneli, Salo * Lentoaseman rautatietunneli, Vantaa * Lillgårdin rautatietunneli, Siuntio * Malminkartanon rautatietunneli, Helsinki * Matomäen rautatietunneli, Jyväskylä * Mustamäen rautatietunneli, Suonenjoki * Mustavuoren rautatietunneli I, Suonenjoki * Mustavuoren rautatietunneli II, Suonenjoki * Märjänmäen rautatietunneli, Salo * Möykynmäen rautatietunneli, Jyväskylä * Paasivuoren rautatietunneli, Muurame * Paavalinvuoren rautatietunneli, Muurame * Paksunniemen rautatietunneli, Parikkala * Pasilan rautatietunneli, Helsinki * Pepallonmäen rautatietunneli, Salo * Pienen Neulamäen rautatietunneli, Kuopio * Pohjankurun rautatietunnelit, (yhteensä kolme tunnelia, joista yksi käytössä), Raasepori * Pönttövuoren rautatietunneli, Laukaa * Riddarbackenin rautatietunneli, Siuntio * Sahinmäen rautatietunneli, Jyväskylä * Savion rautatietunneli, Kerava, Vantaa ja Sipoo * Suurivuoren rautatietunneli, Hamina * Tottolan rautatietunneli, Salo * Venekallion rautatietunneli, Kouvola (Valkeala) * Voisalmensaaren rautatietunneli, Lappeenranta * Vuohijärven rautatietunneli, Kouvola (Valkeala) * Åminnen rautatietunneli, Raasepori == Lähteet == *Resiina-lehti: Rautatietunnelit Suomessa rautatietunneli
Pál Péterinpoika

Pál Péterinpoika () oli unkarilainen aatelinen, joka toimi Transilvanian voivodina vuosina 1221 - 1222 kuningas Andreas II:n nimittämänä. Hänen kaudellaan nimitettiin tiettävästi ensimmäisen kerran varavoivodi. Pál toimi myös muissa edustustehtävissä ennen Transilvanian voivodin tehtävää. == Lähteet == * * === Viitteet === Luokka:Transilvanian voivodit
Pahlavin dynastia

Pahlavin dynastia (pers.دودمان پهلوی) oli Iranin keisarikuntaa vuosina 1925–1979 johtanut hallitsijasuku, joka kaadettiin Iranin islamilaisen vallankumouksen seurauksena. ==Historia== Pahlavin dynastian perusti Reza Pahlavi vuonna 1925. Hänen valtakautensa kesti vuoteen 1941, jolloin hän joutui luopumaan vallasta Britannian ja Neuvostoliiton miehittäessä Iranin 16. syyskuuta 1941. Hänen seuraajansa oli hänen poikansa ja viimeinen šaahi Mohammad Reza Pahlavi. Valistuneena itsevaltiaana itseään pitänyt Muhammad Reza Pahlavi oli uudistuspyrkimyksistään huolimatta peruuttamattomasti loitontunut alamaisistaan. Vuoden 1979 alussa šaahi pakeni maasta ja uskonnollinen johtaja Ajatollah Ruhollah Khomeini palasi maanpaosta. ==Hallitsijat== Monarkki Monarkki Kuva Vaade Elinvuodet Hallitsijakausi alkoi Hallitsijakausi päättyi Šaahit Šaahit Šaahit Šaahit Šaahit Šaahit Šaahit 1 Reza Pahlavi Abbas Alin poika 1878–1944 15. joulukuuta 1925 16. syyskuuta 1941 2 Mohammad Reza Pahlavi Reza Pahlavin poika 1919–1980 16. syyskuuta 1941 11. helmikuuta 1979 maanpaossa maanpaossa maanpaossa maanpaossa maanpaossa maanpaossa maanpaossa 1 Mohammad Reza Pahlavi Reza Pahlavin poika 1919–1980 11. helmikuuta 1979 27. heinäkuuta 1980 — Farah Pahlavi (valtionhoitaja) Mohammad Reza Pahlavin puoliso 1938– 27. heinäkuuta 1980 31\. lokakuuta 1980 2 Reza Pahlavi II Mohammad Reza Pahlavin poika 1960– 31. lokakuuta 1980 ==Katso myös== *Iranin keisarikunta ==Lähteet== == Aiheesta muualla == * Pahlavi Dynasty Iran Chamber Society *
Pósa Sólyominpoika

Pósa Sólyominpoika () oli unkarilainen aatelinen, joka toimi Transilvanian voivodina kaksi kertaa vuosina 1226 - 1229 sekä 1235 - 1241. Ensimmäinen voivodikausi oli kuningas Andreas II:n nimittämänä, toinen kuningas Béla IV:n nimittämänä. Vuonna 1241 mongolit valtasivat alueita Transilvaniasta Güyük- kaanin johdolla. Voivodi Pósa kaatui taistelussa 31. maaliskuuta vuonna 1241 mongoleita vastaan. == Lähteet == * * === Viitteet === Luokka:Transilvanian voivodit Luokka:Vuonna 1241 kuolleet
Hopman Cup 2014

Hopman Cup XXVI Voittajat Päivät 28. joulukuuta 2013 – 4\. tammikuuta 2014 Hopman Cup 2014 oli 26:s Hopman Cup -turnaus, jossa naiset ja miehet pelasivat joukkueina. Turnaus järjestettiin 28. joulukuuta 2013 – 4. tammikuuta 2014 Perth Arenalla Perthissä, Australiassa. Kahdeksan joukkuetta kilpaili voitosta kahdessa eri neljän joukkueen lohkossa. Molempien lohkojen voittajajoukkue selviytyi loppuotteluun. == Turnaus == Hyundai Hopman Cup 2014 on tenniksen kutsuturnaus. Se on ITF:n järjestämä virallinen sekajoukkuekilpailu. Molempien lohkovaiheen lohkojen paras joukkue selviytyy loppuotteluun. Kaikissa maiden kohtaamisissa pelataan ensin naisten kaksinpeli, sitten miesten kaksinpeli ja lopuksi sekanelinpeli. == Kilpailijat == === Sijoitetut === Sijoitus Joukkue Naispelaaja Miespelaaja 1 Agnieszka Radwańska Grzegorz Panfil 2 Sloane Stephens John Isner 3 Alizé Cornet Jo- Wilfried Tsonga 4 Eugenie Bouchard Milos Raonic 5 Petra Kvitová Radek Štěpánek 6 Flavia Pennetta Andreas Seppi 7 Samantha Stosur Bernard Tomic 8 Anabel Medina Garrigues Daniel Muñoz de la Nava ==Lohkovaihe== ===A-lohko=== ====Tulokset==== Sij. Maa V H Ottelut Erät Pelit 1 3 0 7–2 15–7 106–79 2 2 1 6–3 13–8 104–77 3 1 2 2–7 5–14 51–103 4 0 3 3–6 9–13 97–99 ====Puola vs. Italia==== ====Kanada vs. Australia==== ====Puola vs. Kanada==== ====Italia vs. Australia==== ====Italia vs. Kanada==== ====Puola vs. Australia==== ===B-lohko=== ====Tulokset==== Sij. Maa V H Ottelut Erät Pelit 1 3 0 7–2 15–6 114–78 2 2 1 7–2 14–5 97–48 3 1 2 4–5 9–11 72–95 4 0 3 0–9 2–18 52–119 ====Tšekki vs. Espanja==== ====Yhdysvallat vs. Espanja==== ====Ranska vs. Tšekki==== ====Yhdysvallat vs. Ranska==== ====Ranska vs. Espanja==== ====Tšekki vs. Yhdysvallat==== == Lähteet == == Aiheesta muualla == *Virallinen sivusto Hopman Cup Luokka:Hopman Cup
Silta (sanomalehti)

Silta (entinen Tampereen Kirkkosanomat) on Tampereen evankelis-luterilaisten seurakuntien yhteinen lehti. Lehti jaetaan Tampereella ilmaisjakeluna kaikkiin talouksiin. Sen ensimmäinen numero ilmestyi vuonna 1957, ja se ilmestyi viimeisen kerran sillä nimellä joulukuussa 2013. Helmikuussa 2014 lehti alkoi ilmestyä nimellä Silta Lehden päätoimittaja on Kirsi Airikka.Yhteystiedot, Silta. Viitattu 15.7.2022 == Lähteet == == Aiheesta muualla == *Silta-lehden kotisivut Luokka:Suomalaiset kristilliset sanomalehdet Luokka:Tampereen media
Atoklinten

Atoklinten tai Atoklimpen (luulajansaameksi Átoklimpoe, eteläsaameksi Aatoeklibpie) on vuori Ruotsissa Storumanin kunnan Tärnabyssä. Paikka on saamelaisten perinteen mukaan pyhä paikka ja siellä on seidan kaltaisia kivimuodostelmia ja jäänteitä saamelaisasutuksesta.Länsstyrelsen Västerbotten: Atoklinten Alueelta löytyy jälkiä asbestin avolouhoksesta, jota on käytetty mahdollisesti jo esihistoriallisena aikana. ==Lähteet== Luokka:Storumanin kunta Luokka:Ruotsin vuoret
Autobahn A7 (Sveitsi)

Autobahn A7 on moottoritie Koillis-Sveitsissä. == Reitti == A7 kulkee A1-moottoritieltä, Winterthurin pohjoispuolelta, Saksan rajalle, Kreuzlingeniin. A7 kulkee kansallisen valtatien N7 reittiä (). A7 kulkee Thurgaun ja Zürichin kantonien alueella. Tie on 4-kaistainen. A7:n pituus on noin 30 kilometriä. == Lähteet == * === Viitteet === == Aiheesta muualla == * Tiedosto: Frauenfeld-West-03.jpg| A7-tie Frauenfeldissä. Tiedosto: A7 Switzerland.jpg | A7:n tunneli. Luokka:Sveitsin tiet
Julius I Rátót

Julius I Rátót () oli Unkarilainen paroni, jolla oli useita korkea-arvoisia tehtäviä Unkarin kuninkaiden Andreas II:n sekä Béla IV:n aikana. Hän toimi Transilvanian voivodina vuosina 1229 - 1231. Juliuksen voivodikaudella Béla IV nimitettiin Transilvanian herttuaksi vuosiksi 1225 - 1235. Juliuksen isä Leustachius Rátót toimi Transilvanian voivodina 1176 - n. 1196. == Lähteet == * * === Viitteet === Luokka:Transilvanian voivodit Luokka:Vuonna 1239 kuolleet
Andrew Young (maastohiihtäjä)

pienoiskuva|Andrew Young Andrew Young (s. 21. helmikuuta 1992) on brittiläinen maastohiihtäjä, joka edustaa Huntly Nordic Ski Club -seuraa. Maastohiihdon maailmancupissa Young kilpaili ensimmäisen kerran Davosin 15 kilometrin perinteisen hiihtotavan kilpailussa joulukuussa 2008 sijoittuen 77:nneksi. Ensimmäiset maailmancupin pisteensä hän saavutti Davosin vapaan hiihtotavan sprintissä joulukuussa 2013 oltuaan 29:s. Ennen sitä hän oli parhaimmillaan sijoittunut maailmancupissa 60:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Davosin vapaan hiihtotavan sprintissä joulukuussa 2015. Ensimmäisen palkintosijansa hän saavutti oltuaan kuusi päivää myöhemmin kolmas Toblachin vapaan hiihtotavan sprintissä. Hän sijoittui kolmanneksi myös Davosin vapaan hiihtotavan sprintissä joulukuussa 2020. Samassa kuussa Young oli toinen Dresdenin sprintissä. Liberecin MM- kilpailuissa 2009 Young sijoittui vapaan hiihtotavan sprintissä 98:nneksi ja Britannian viestijoukkueen mukana 14:nneksi. Vancouverin olympialaisissa 2010 Young sijoittui perinteisen hiihtotavan sprintissä 60:nneksi ja 15 kilometrin vapaan hiihtotavan kilpailussa 74:nneksi. Oslon MM-kilpailuissa 2011 hän sijoittui vapaan hiihtotavan sprintissä 61:nneksi ja Britannian viestijoukkueen mukana 15:nneksi. Val di Fiemmen MM-kilpailuissa 2013 hän oli perinteisen hiihtotavan sprintissä 45:s, 15 kilometrin vapaan hiihtotavan kilpailussa 53:s, 50 kilometrin perinteisen hiihtotavan yhteislähtökilpailussa 54:s ja yhdistelmäkilpailussa 55:s. Sotšin olympialaisissa 2014 hän sijoittui 15 kilometrin perinteisen hiihtotavan kilpailussa 37:nneksi ja vapaan hiihtotavan sprintissä 42:nneksi. Falunin MM-kilpailuissa 2015 hän oli perinteisen hiihtotavan sprintissä 40:s. Lahden MM-kilpailuissa 2017 hän sijoittui vapaan hiihtotavan sprintissä 21:nneksi ja 15 kilometrin perinteisen hiihtotavan kilpailussa 44:nneksi. Pyeongchangin olympialaisissa 2018 hän oli perinteisen hiihtotavan sprintissä 43:s, vapaan hiihtotavan 15 kilometrillä 54:s ja vapaan hiihtotavan parisprintissä kahdestoista. Seefeldin MM- kilpailuissa 2019 hän sijoittui vapaan hiihtotavan sprintissä 22:nneksi, 15 kilometrin perinteisen hiihtotavan kilpailussa 36:nneksi, 50 kilometrin vapaan hiihtotavan kilpailussa 38:nneksi ja perinteisen hiihtotavan parisprintissä 11:nneksi. Oberstdorfin MM-kilpailuissa 2021 hän oli 15 kilometrin vapaan kilpailuissa 45:s ja vapaan hiihtotavan parisprintissä kolmastoista. Pekingin olympialaisissa 2022 hän oli vapaan hiihtotavan sprintissä 36:s, 15 kilometrin perinteisen kilpailussa 51:s ja perinteisen hiihtotavan parisprintissä 20:s. Planican MM-kilpailuissa 2023 hän sijoittui vapaan hiihtotavan parisprintissä kuudenneksi ja perinteisen sprintissä 46:nneksi. == Lähteet == == Aiheesta muualla == Luokka:Brittiläiset maastohiihtäjät Luokka:Vuonna 1992 syntyneet Luokka:Elävät henkilöt
Anton Lahdenperä

Anton Lahdenperä (s. 19. maaliskuuta 1985 Jällivaara) on ruotsalainen alppihiihtäjä, joka edustaa Gällivare SK -seuraa. Alppihiihdon maailmancupissa Lahdenperä kilpaili ensimmäisen kerran Wengenin pujottelussa tammikuussa 2005. Ensimmäiset maailmancupin pisteensä hän saavutti Beaver Creekin pujottelussa joulukuussa 2006 oltuaan yhdeksäs. Se on yhä hänen paras sijoituksensa maailmancupissa. == Lähteet == Luokka:Ruotsalaiset alppihiihtäjät Luokka:Vuonna 1985 syntyneet Luokka:Elävät henkilöt
Westland Wapiti

Westland Wapiti on brittiläinen sotilaslentokone. Se oli kaksitasoinen ja Bristol Jupiter -tähtimoottorilla varustettu. Koneen miehistön määrä oli kaksi henkeä. Kone käytettiin yhteystoiminnan lisäksi taistelutehtävissä yleiskäytössä. Royal Air Force esitti 1920-luvulla, tuolloin käytössä olleen de Havilland D.H. 9A -tyypin seuraajan spesifikaatiot. Vaatimuksissa esitettiin, että uuden konetyypin käytössä tulee hyödyntää D.H. 9A:n osia.http://www.bharat-rakshak.com/IAF/History/Aircraft/Wapiti.html Suorituskyvyn lisäämisen ohella, asetettiin runkorakenteen lujuudelle paljon painoarvoa. Vuonna 1927 tapahtuneen ensilennon jälkeen, Wapitia valmistettiin 570 koneyksilöä ja tyyppi oli laajasti käytössä Kansainyhteisön maissa (kuten Australia, Etelä-Afrikka, Intia, Kanada) sekä Kiinassa.Chant: s. 310 Tämä konetyyppi osallistui toiseen maailmansotaan, vaikkakin jo silloin täysin vanhentuneena. Eräs merkittävimpiä seuraajista tälle tyypille on Westland Lysander, jota käytettiin Suomen ilmavoimissakin. Koneen aseistus käsitti 2x 0.303 kaliiperin eli 7,7 mm konekiväärejä. Niistä toinen oli eteenpäin kiinteästi potkurikehän lävitse ampuvana eturungossa ylhäällä ja toinen oli liikuteltavana takatähystäjän käytössä. Ulkopuolisiin pommiripustimiin saatettiin liittää pudotettavaa aseistusta 263 kg verran. Bristol Jupiter -tähtimoottori oli 9-sylinterinen ja teholtaan 420 hv (313 kW). Myös Armstrong Siddeleyn valmistamat Panther sekä Jaguar -moottorit olivat käytössä eri versioissa. Wapiti Mk. III:n huippunopeus oli 225 km/h ja lakikorkeus 6 250 m. Toimintamatka oli 1 062 km. ==Lähteet== *http://www.bharat- rakshak.com/IAF/History/Aircraft/Wapiti.html *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 310) ==Aiheesta muualla== *http://www.historyofwar.org/articles/weapons_westland_wapiti.html *http://travelforaircraft.wordpress.com/2013/12/09/westland-wapiti-write/ *http://www.airspacemag.com/military-aviation/The-Bombing-of-Waziristan.html Luokka:Yhteyslentokoneet Wapiti
Benedikt Staubitzer

Benedikt Staubitzer (s. 3. joulukuuta 1990) on saksalainen alppihiihtäjä, joka edustaa SC Mittenwald -seuraa. Alppihiihdon maailmancupissa Staubitzer kilpaili ensimmäisen kerran Kranjska Goran suurpujottelussa maaliskuussa 2012. Ensimmäiset maailmancupin pisteensä hän saavutti Garmisch-Partenkirchenin suurpujottelussa helmikuussa 2013 oltuaan 15:s. Parhaimmillaan hän on sijoittunut 11:nneksi Hinterstoderin suurpujottelussa helmikuussa 2016. == Lähteet == Luokka:Saksalaiset alppihiihtäjät Luokka:Vuonna 1990 syntyneet Luokka:Elävät henkilöt
Camilla Borsotti

Camilla Borsotti (s. 2. helmikuuta 1988) on italialainen alppihiihtäjä, joka edustaa C.S. Carabinieri -seuraa. Euroopan nuorten olympiafestivaaleilla vuonna 2005 Borsotti saavutti kultaa supersuurpujottelussa ja hopeaa sekä pujottelussa että suurpujottelussa. Nuorten MM-kilpailuissa 2006 Borsotti laski hopealle supersuurpujottelussa. Alppihiihdon maailmancupissa Borsotti kilpaili ensimmäisen kerran Lienzn pujottelussa joulukuussa 2005. Ensimmäiset maailmancupin pisteensä hän saavutti Reiteralmin superalppiyhdistetyssä joulukuussa 2006 oltuaan 27:s. Kymmenen parhaan joukkoon hän sijoittui ensimmäisen kerran Sankt Antonin superalppiyhdistetyssä joulukuussa 2007 oltuaan seitsemäs. Toisen kerran hän saavutti seitsemännen sijan Tarvisiossa maaliskuussa 2011. == Lähteet == Luokka:Italialaiset alppihiihtäjät Luokka:Vuonna 1988 syntyneet Luokka:Elävät henkilöt
Dénes Türje

Dénes Türje () oli unkarilainen paroni, jolla oli useita korkea-arvoisia luottamustehtäviä Unkarin kuninkaiden Andreas II:n sekä Béla IV:n aikana. Dénes oli suuri kruununprinssi Béla IV:n tukija. Bélan ollessa Transilvanian herttuana (1225 - 1235) tämä nimesi Dénesin Transilvanian voivodiksi vuonna 1233. Béla IV:n saatuaan kruunun vuonna 1235, nimitettiin Dénes useisiin korkeisiin kuningaskunnan virkoihin. 11. huhtikuuta 1241 Dénes osallistui Muhin taisteluun kruunun rinnalla Mongolien imperiumia vastaan. Vuonna 1245 hänet nimettiin Unkarin kuningaskunnan palatiiniksi, joka oli kuninkaan jälkeen toiseksi korkein arvonimi. == Lähteet == * * === Viitteet === Luokka:Transilvanian voivodit Luokka:Unkarin kuningaskunnan palatiinit Luokka:Syntymävuosi tuntematon Luokka:Vuonna 1255 kuolleet
András Szerafininpoika

András Szerafininpoika () oli unkarilainen aatelinen, jolla oli useita korkea- arvoisia luottamustehtäviä Unkarin kuninkaiden Andreas II:n sekä Béla IV:n aikana. András oli Transilvanian viimeinen voivodi, jonka kuningas Andreas II nimitti. András kuoli 11. huhtikuuta vuonna 1241 Muhin taistelussa kruunun rinnalla taistelussa Mongolien imperiumia vastaan. == Katso myös == * Luettelo Transilvanian ruhtinaista == Lähteet == * * === Viitteet === Luokka:Transilvanian voivodit Luokka:Syntymävuosi tuntematon Luokka:Vuonna 1241 kuolleet
Tour de Ski 2013–2014

Tour de Ski 2013–2014 kilpailtiin 28. joulukuuta 2013 – 5. tammikuuta 2014. Se oli järjestyksessään kahdeksas Tour de Ski -kilpailusarja. Osakilpailut käytiin Saksan Oberhofissa, Sveitsin Lenzerheidessa sekä Italian Toblachissa/Cortina d’Ampezzossa ja Val di Fiemmessä. Puolustavina mestareina kilpailuun lähtivät naisten puolelta Justyna Kowalczyk ja miesten puolelta Aleksandr Legkov. Kowalczyk kuitenkin vetäytyi kilpailusta protestina sille, että kilpailuohjelmaa muutettiin enemmän luisteluhiihtopainotteisemmaksi. Myös naisten toinen ennakkosuosikki Marit Bjørgen keskeytti Tourin kolmen osakilpailun jälkeen sairastumisen vuoksi. Kilpailun voitti naisissa Therese Johaug, jonka voitto oli kilpailun historian ensimmäinen norjalaisvoitto. Norja saavutti naisissa kolmoisvoiton Astrid Jacobsenin ollessa toinen ja Heidi Wengin ollessa kolmas. Miehissä voiton otti niin ikään norjalainen, kun Martin Johnsrud Sundby tuli voittajana maaliin. == Osakilpailut == === Naisten osakilpailut === Paikka Päivä Kilpailu Voittaja Kilpailun johtaja Oberhof 28. joulukuuta 3 km prologi (v) Marit Bjørgen Marit Bjørgen 29\. joulukuuta ~~10 km takaa-ajo (p)~~ sprintti (v) Hanna Erikson Marit Bjørgen Lenzerheide 31. joulukuuta sprintti (v) Ingvild Flugstad Østberg Ingvild Flugstad Østberg 1\. tammikuuta 10 km yhteislähtö (p) Kerttu Niskanen Astrid Jacobsen Cortina d’Ampezzo – Toblach 3. tammikuuta 15 km takaa-ajo (v) Sara Lindborg Astrid Jacobsen Val di Fiemme 4. tammikuuta 5 km (p) Therese Johaug Therese Johaug 5\. tammikuuta 9 km takaa- ajo (v) Therese Johaug Therese Johaug === Miesten osakilpailut === Paikka Päivä Kilpailu Voittaja Kilpailun johtaja Oberhof 28. joulukuuta 4,5 km prologi (v) Alex Harvey Alex Harvey 29\. joulukuuta ~~15 km takaa-ajo (p)~~ sprintti (v) Calle Halfvarsson Alex Harvey Lenzerheide 31. joulukuuta sprintti (v) Simeon Hamilton Alex Harvey 1\. tammikuuta 15 km yhteislähtö (p) Aleksei Poltoranin Martin Johnsrud Sundby Cortina d’Ampezzo – Toblach 3. tammikuuta 30 km takaa-ajo (v) Noah Hoffman Martin Johnsrud Sundby Val di Fiemme 4. tammikuuta 10 km (p) Petter Northug Martin Johnsrud Sundby 5\. tammikuuta 10 km takaa-ajo (v) Chris Jespersen Martin Johnsrud Sundby == Lähteet == Luokka:Hiihdon maailmancup Luokka:Vuoden 2013 hiihto Luokka:Vuoden 2014 hiihto
José Thurler

José Thurler (19. kesäkuuta 1913 Nova Friburgo – 23. huhtikuuta 1992) oli brasilialainen roomalaiskatolinen piispa. Hänet vihittiin papiksi 4. huhtikuuta 1942 ja nimitettiin Chapecón hiippakunnan johtoon 12. helmikuuta 1959. Piispaksi vihkiminen seurasi 5. huhtikuuta. Pääkonsekraattorina toimi Armando Lombardi, jota avustivat Carlos Eduardo de Sabóia Bandeira Melo ja Vicente Angelo José Marchetti Zioni.Catholic-Hierarchy.org: Bishop José Thurler Thurler erosi tehtävistään 22. maaliskuuta 1962, jolloin hän sai nimityksen Capitoliasin titulaaripiispaksi ja Sorocaban hiippakunnan koadjuuttoripiispaksi. Hän erosi myös koadjuuttoripiispan tehtävästä 22. maaliskuuta 1965. Vuonna 1966 hänet nimitettiin São Paulon arkkihiippakunnan vihkipiispaksi. Hän osallistui Vatikaanin toiseen kirkolliskokoukseen. == Lähteet == Luokka:Brasilialaiset papit Luokka:Katoliset piispat Luokka:Vuonna 1913 syntyneet Luokka:Vuonna 1992 kuolleet
Aban Lőrinc

Aban Lőrinc (Aban heimoon kuuluva Lőrinc, ) oli unkarilainen aatelinen ja sotilasjohtaja, joka toimi Transilvanian voivodina vuosina 1242 - 1252. Lőrinc toimi useissa valtakunnan viroissa jo kuningas Andreas II:n aikana. Mongolivaltakunnan hyökkäyksen jälkeen 1242 kuningas Béla IV nimitti hänet Transilvanian voivodiksi. Hän osallistui 15. kesäkuuta 1246 Leithan taisteluun, jossa Itävallan herttua Frederik II kaatui. Unkarin kuningaskunnan vallanperimystaisteluiden aikana Lőrinc siirtyi kannattamaan Tapani V:sta, josta tuli Transilvanian herttua vuosiksi 1257-1258. == Katso myös == * Luettelo Transilvanian ruhtinaista == Lähteet == * * === Viitteet === Luokka:Transilvanian voivodit Luokka:Vuonna 1265 kuolleet Luokka:Syntymävuosi tuntematon
Nura Farah

Nura Farah (s. 1979 Riad, Saudi-Arabia) on Suomen ensimmäinen somalikirjailija. Hän muutti Suomeen Somaliasta 13-vuotiaana ja työskentelee nykyisin Ruokaviraston virologian yksikössä laboranttina. Farahilta on ilmestynyt romaanit Aavikon tyttäret (2014) ja Aurinkotyttö (2019) sekä kertomuskokoelma Lumimaa (2021). == Lapsuus ulkomailla ja muutto Suomeen == Farah syntyi vuonna 1979 Riadissa Saudi-Arabiassa, jossa hänen kouluja käynyt isänsä oli töissä. Farah aloitti siellä myös koulunkäynnin. Perhe muutti takaisin Somaliaan Mogadishuun Farahin ollessa kahdeksanvuotias. Suomeen hän muutti vuonna 1993 äitinsä ja neljän sisaruksen kanssa. Hänen sittemmin edesmennyt isänsä jäi Somaliaan. Suomessa perhe asui aluksi Oravaisten vastaanottokeskuksessa. Oleskeluluvan saatuaan he muuttivat Helsinkiin Kontulaan, jossa Farah aloitti yläasteella. Hänellä oli aluksi vaikeuksia koulussa, koska hän oli ainoa ulkomaalainen luokallaan ja joutui koulukiusatuksi sekä syrjityksi. Hän ei ollut opiskellut juurikaan suomea ennen yläastetta, joten hänen sanavarastonsa ei ollut kovin laaja, mikä vaikeutti opiskelua. Suomen kielen opettaja kehotti häntä lukemaan kirjoja, jos hän haluaa oppia suomea paremmin. Hän luki aluksi sarjakuvia. Sanavaraston kasvaessa hän alkoi lukea suomenkielistä kaunokirjallisuutta ja suomennettua kirjallisuutta. Kymmenennellä luokalla ja lukiossa hänen keskiarvonsa nousi yli kahdeksaan ja hän alkoi saada myös ystäviä. Farahin lukion kemianopettaja kannusti häntä opiskelemaan laborantiksi. == Kirjailijaksi == Farah halusi itsekin kirjoittaa. Hänen esikuvinaan olivat Khaled Hosseinin kirjoittamat Leijapoika ja Tuhat loistavaa aurinkoa sekä Chimamanda Ngozi Adichien Kotiinpalaajat. Hän suomensi Otavalle somalian kielisiä sanoja ja ehdotti heille, että hän voisi kirjoittaa kirjan somalien elämästä. Farahin kaksi ensimmäistä teosta käsittelevät Somalian aavikon paimentolaisia, somalinaisten asemaa ja vastoinkäymisiä menneinä vuosikymmeninä. Hän itse on kaupunkilainen, mutta hänen isovanhempansa ja äitinsä ovat eläneet paimentolaisina. Kirjoittaessaan kirjojaan hän halusi samalla tutkia oman sukunsa menneisyyttä. == Yksityiselämä == Farah on vuonna 2014 syntyneen pojan yksinhuoltaja. == Bibliografia == * * * == Lähteet == == Aiheesta muualla == * * * Luokka:Suomalaiset kirjailijat Luokka:Somalialaiset kirjailijat Luokka:Suomen somalit Luokka:Vuonna 1979 syntyneet Luokka:Elävät henkilöt